Številka: 007-36/2008

Datum: 3. 10. 2016

**MESTNEMU SVETU**

**MESTNE OBČINE PTUJ**

**Zadeva: Predlog Sklepa o prenosu nekategorizirane ceste med občinske ceste – parc. št. 117/11, k.o. 389 – Nova vas pri Ptuju**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in v skladu s 76. členom Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14 in 7/15), predlagam mestnemu svetu v obravnavo in sprejem predlog Sklepa o prenosu nekategorizirane ceste med občinske ceste – parc. št. 117/11, k.o. 389 – Nova vas pri Ptuju.

**Miran SENČAR,**

**župan Mestne občine Ptuj**

Priloge:

* predlog sklepa
* ortofoto prikaz

Predlog

Oktober 2016

Na podlagi 9. člena Odloka o občinskih cestah na območju Mestne občine Ptuj (Uradni vestnik Mestne občine Ptuj, št. 10/00, 12/02 in 3/14) in 12. člena v povezavi s 63. členom Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_\_seji, dne\_\_\_\_\_\_\_\_\_, sprejel naslednji

**S K L E P**

**o prenosu nekategorizirane ceste med občinske ceste – parc. št. 117/11, k.o. 389 – Nova vas pri Ptuju**

Nekategorizirana cesta, ki poteka po nepremičnini parc. št. 117/11, k.o. 389 – Nova vas pri Ptuju, se prenese med občinske ceste.

Občinska uprava opravi vsa potrebna dejanja za kategorizacijo ceste, ki poteka po nepremičnini iz prejšnje točke tega sklepa.

Ta sklep prične veljati naslednji dan po objavi v Uradnem vestniku Mestne občine Ptuj.

Številka: 007-36/2008

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O B R A Z L O Ž I T E V :

Prenos nekategoriziranih cest med občinske ceste ureja Odlok o občinskih cestah na območju Mestne občine Ptuj (Uradni vestnik Mestne občine Ptuj, št. 10/00, 12/02 in 3/14). Glede na določbe 9. člena navedenega odloka so pogoji za prenos nekategorizirane ceste, po kateri je dovoljen javni promet, med občinske ceste, naslednji:

* prenos predlaga lastnik ali od njega pooblaščen upravljavec javne ceste,
* cesta je v uporabi za javni promet najmanj zadnjih pet let,
* prenos se opravi brezplačno in
* cesta je vpisana v zemljiško knjigo.

Občinska uprava je preučila vlogo za prevzem nepremičnine, po kateri poteka nekategorizirana cesta, brezplačno v javno dobro. V zvezi s prejeto vlogo je ugotovljeno, da je prenos v javnem interesu, saj nepremičnina dejansko že predstavlja del cestnega omrežja. Z navedenim prevzemom bi Mestna občina Ptuj uredila vprašanje dostopa do obstoječih stanovanjskih objektov.

Mestnemu svetu Mestne občine Ptuj predlagam, da predlog sklepa o prenosu nekategorizirane ceste med občinske ceste po obravnavi sprejme.

Pripravila: **Miran SENČAR,**

Mojca Rihtarič **župan Mestne občine Ptuj**